open-index/open-wikipedia-markdown huggingface dataset:
Seitsemän raivoisaa gladiaattoria

**Seitsemän raivoisaa gladiaattoria** (myös *Seitsemän taistelijaa*, , ) on vuonna 1983 valmistunut Claudio Fragasson ja Bruno Mattein ohjaama italialais-yhdysvaltalainen seikkailuelokuva. Cannon Filmsin tuottama tarina on Rooman valtakuntaan sijoittuva muunnelma Akira Kurosawan ''Seitsemään samuraihin'' perustuvasta westernistä *[[Seitsemän rohkeata miestä]]*. Sen sankaria Hania näyttelee amerikkalainen kehonrakentaja Lou Ferrigno, joka oli aikaisemmin tullut tunnetuksi television Hulkina.

## Juoni
Kuolemattoman rosvopäällikkö Niceroten joukot terrorisoivat syrjäisen maalaiskylän asukkaita. Kylän naiset lähtevät Roomaan etsimään taistelijaa, joka kykenisi puolustamamaan heitä Akilleen taikamiekalla. Gladiaattoreista voimakkain on mahtavalihaksinen barbaari Han, joka on juuri pelastanut kuolemalta kilpa-ajoissa voittamansa Scipion. He pakenevat Rooman keisarin hovista ja saavat mukaansa joukon muita taistelijoita vapauttamaan kylää.

Gladiaattorit ja heihin liittyneet kyläläiset torjuvat Niceroten ensimmäisen hyökkäyksen. Tämä houkuttelee sankarit ulos kylästä, ottaa sen asukkaat panttivangeiksi ja pakottaa seitsikon antautumaan häpeällisesti. Gladiaattorit päättävät palata taistelemaan Niceroten joukkoja vastaan ja lopulta Han onnistuu tappamaan rosvopäällikön taikamiekallaan.

## Näyttelijät

## Kritiikki
*Seitsemän raivoisaa gladiaattoria* edustaa ''Conan – barbaarin'' vanavedessä uudelleen lämmitettyä 1960-luvun vaihteen peplumia. Se on eräänlainen kunnianosoitus tyylilajin veteraaneille, joista mukana ovat Brad Harris, Dan Vadis, Giovanni Cianfriglia ja Salvatore Borghese. Halvalla tehty elokuva on melko sujuvaa ja harmitonta viihdettä, eikä juurikaan kuvasta ohjaajilleen tyypillistä överiksi menevää törkyistä roskaa. Lou Ferrignon lihakset varastavat show’n Sybil Danningin piilossa pysyviltä rinnoilta ja keisarin hovin kissatappelu on päivitetty versio peplumkliseisiin kuuluvista tanssitytöistä. *Seitsemästä rohkeasta miehestä* on olemassa myös alkuperäinen peplumversio, Richard Harrisonin tähdittämä *[[I sette gladiatori]]* vuodelta 1962.

*[[Video-opas|Video-oppaassa]]* vuodelta 1994 Sam Inkinen kutsuu elokuvaa katselukelvottomaksi ongelmajätteeksi ja antaa sille tähtien sijasta pommin, mikä vastaa sanallista arviota ”täysin epäonnistunut tekele”.

## Julkaisut
*Seitsemän raivoisaa gladiaattoria* oli Lou Ferrignon ensimmäinen Italiassa kuvattu elokuva, mutta se julkaistiin valkokankaalla vasta Luigi Cozzin ohjaaman ''Herculeen'' jälkeen. Elokuva päätyi nopeasti videolle, mutta siitä ei ole olemassa virallista DVD-julkaisua. Harvalukuiset piraattiversiot on digitoitu videokaseteilta.

## Lähteet

## Aiheesta muualla
*  
*
Oikeanlaista kemiaa

**Oikeanlaista kemiaa** () on vuonna 2005 ensi-iltansa saanut Ben Youngerin ohjaama ja käsikirjoittama yhdysvaltalainen romanttinen komedia. Se kertoo 37-vuotiaasta naisesta, joka alkaa seurustella terapeuttinsa 23-vuotiaan pojan kanssa. Elokuvan pääosissa ovat Meryl Streep, Uma Thurman ja Bryan Greenberg.

## Näyttelijät

## Aiheesta muualla
Sõmeru

**Sõmeru** oli kunta Virossa, Länsi-Virumaan maakunnassa 100 kilometriä Tallinnasta itään. Sõmerun naapurikaupunki oli Rakvere, jonne on matkaa noin 4 kilometriä. 

Vuoden 2017 kuntauudistuksessa Rakveren ja Sõmerun kunnat yhdistettiin uudeksi Rakveren kunnaksi.

## Väestö
Vuoden 2011 väestönlaskennan mukaan Sõmerun kunnassa oli 3 778 asukasta, joista 3 438 (91,0 %) oli virolaisia, 225 (6,0 %) venäläisiä ja 111 (2,9 %) muita kansallisuuksia.

## Pienkauppala
Sõmerun kuntakeskus oli Sõmerun pienkauppala. Sen asukasluku oli vuoden 2010 alussa 1&nbsp;289.

Sõmerun pienkauppala on vuonna 2017 perustetun Rakveren kunnan hallinnollinen keskus.

## Lähteet
Yang Lei

**Yang ”Leilei” Lei** (, s. 12. lokakuuta 1984 Sichuan) on kiinalainen poplaulaja ja näyttelijä, joka saavutti välittömästi mainetta, kun hän voitti valtakunnallisen *[[Super Tyttö]]* -laulukilpailun vuonna 2006.
Sanae Nakahara

**Sanae Nakahara** (, 31. heinäkuuta 1935 – 15. toukokuuta 2012) oli japanilainen näyttelijä. Hän oli elokuvaohjaaja Kinji Fukasakun leski. Heidän poikansa Kenta Fukasaku on elokuvaohjaaja ja käsikirjoittaja.

## Valikoitu filmografia

* *[[Gunki hatameku motoni]]* ... rva Ochi (1972)
* *[[Shurayukihime]]* ... Okono Kitahama (1973)
Saviniemen koulu

**Saviniemen koulu** on entinen peruskoulun ala-aste Kouvolan Myllykoskella. Nykyisin koulu on osa Myllykosken yhtenäiskoulua. Koulussa annettiin opetusta 1–6-luokkalaisille. Koulussa oli noin 300 oppilasta. Koulun rehtori oli Miia Ojalainen. Vuonna 2016 koulussa oli 204 oppilasta.

Koulu sijaitsee Myllykosken keskustan koillispuolella Saviniemessä Kotkan radan varrella. 
Koulun vieressä sijaitsee Saviniemen urheilukeskus, jossa on yleisurheilukenttä, KSOY Stadion -jalkapallostadion ja Saviniemen palloiluhalli.

Myllykoskelle rakennetaan Saviniemen, Viialan ja Ummeljoen alakoulut sekä Myllykosken yhteiskoulun korvaava uusi lähes 500 oppilaan yhtenäiskoulu. Myllykosken yhteiskoulu ja Saviniemen koulu yhdistyivät hallinnollisesti vuoden 2022 syksyllä ja uudeksi nimeksi vaihtui Myllykosken yhtenäiskoulu.

## Lähteet
* Saviniemen koulu 

### Viitteet
Nu Image

**Nu Image** on yhdysvaltalainen elokuvatuotantoyhtiö. Sen perusti Avi Lerner vuonna 1992 yhdessä Danny Dimbortin, Trevor Shortin ja Danny Lernerin kanssa. Myöhemmin vuonna 1996 Nu Image perusti toisen tuotantoyhtiön nimeltä Millennium Films.

## Tuotantoa

### 1990-luku
*Myrskyn jälkeen (1993)
*Point of Impact (1993)
*Cyborg Cop (1993)
*Paluu painajaiseen (1993)
*Roskajoukko (1994)
*Blood Run (1994)
*Armotonta peliä (1994)
*Armoton ase (1995)
*Kuumat setelit (1995)
*Etsi ja tuhoa (1995)
*Paholaisrock (1995)
*Man with a Gun – ammattina tappaja (1995)
*Kuolemattomat (1995)
*Merkitty mies (1995)
*Hard Justice – lain kova koura (1995)
*Deadly Takeover (1995)
*Vaaravyöhyke (1995)
*Warhead (1996)
*Miami Hustle (1996)
*Frankien vika päivä (1996)
*Tuomiopäivä (1996)
*Metsien soturi (1996)
*Kasinoryöstö (1997)
*Rikoksen tie (1997)
*Menneisyyden haamut (1997)
*Syndikaatti (1997)
*Sweepers (1998)
*Vain yksi tyttö (1998)
*Lohikäärmeiden silta (1999)

### 2000-vuosikymmen
*Shark Attack 2 (2000)
*Animal Horror – Octopus (2000)
*Ticker (2001)
*The Order (2001)
*Tuhon sydän (2001)
*Operaatio Stormbringer (2002)
*Vaara kulkee kiskoilla (2002)
*Rikoksista pahin (2002)
*Ilmaisku (2002)
*Erikoisjoukot (2003)
*In Hell (2003)
*Out for a Kill (2003)
*Punainen mafia (2003)
*Envy – kakasta asiaa (2003)
*Shadow of Fear (2004)
*The Snake King (2005)
*Submerged (2005)
*Today You Die (2005)
*The Cutter (2005)
*Teräskehä 2 (2006)
*Palkkasoturi (2006)
*King of California (2007)
*Rambo (2008)
*Kill Switch (2008)
*Vampire in Vegas (2009)
*Direct Contact (2009)
*Command Performance (2009)
*Ninja (2009)
*Double Identity (2009)

### 2010-luku
*Undisputed III: Redemption (2010)
*The Expendables (2010)
*Conan barbaari (2011)
*Medallion (2012)
*The Expendables 2 (2012)
*The Expendables 3 (2014)

## Lähteet

*Nu Image IMDb:ssä
Bernardo Sousa

**Tomas Bernando Rodrigues Sousa** (s. 16. toukokuuta 1987) on portugalilainen ralliautoilija. 

## Ura
Sousa aloitti ralliuransa vuonna 2006 Portugalin rallisarjoissa. Vuonna 2007 hän aloitti rallin MM-sarjassa Portugalin rallissa, jossa hän keskeytti. Vuonna 2008 Sousa kilpaili PWRC-sarjassa. Hän oli luokkansa toinen Akropolis-rallissa sijoittuen yhdeksänneksi sarjassa. Vuonna 2009 hän jatkoi sarjassa ollen sarjan kymmenes. Vuonna 2010 Sousa ajoi Super 2000 -luokan Ford Fiestalla seitsemän kilpailua WRC-sarjassa saavuttamatta pisteitä. Vuonna 2011 Sousa saavutti uransa ensimmäisen WRC-luokan pisteensä ajamalla kymmenenneksi Jordanian rallissa. Samassa rallissa hän voitti oman luokkansa kilpailun. Sousan uran paras WRC-sijoitus on yhdeksäs tila Walesin rallista vuodelta 2009. Tuolloin pisteitä jaettiin vain kahdeksalle parhaalle. Sousa on myös kilpaillut yksittäisissä IRC-sarjan kilpailuissa vuodesta 2006 lähtien.

## Lähteet
Perniön Urheilijat

**Perniön Urheilijat** on Salon Perniössä toimiva vuonna 1940 perustettu urheiluseura. Seuran lajeihin kuuluvat hiihto, jalkapallo, koripallo, lentopallo ja yleisurheilu. Seura on keskittynyt pääasiassa junioritoimintaan. Menestystä seuralle on tullut parhaimmillaan nuorten SM-mitalien muodossa hiihdossa ja yleisurheilussa.

Koripallossa miesten edustusjoukkue pelaa kaudella 2020–2021 miesten I-divisioona B:ssä. Seuralle tarjottiin kaudelle 2015-2016 kaudelle paikkaa ylemmältä sarjatasolta, mutta se kieltäytyi mm. kustannussyistä.

## Lähteet

## Aiheesta muualla
* Seuran kotisivut
Mahu

**Mahu** on  Virossa Länsi-Virumaalla sijaitsevan Viru-Nigulan kunnan kylä aivan Suomenlahden rannassa. Mahun kylä on mainittu ensimmäisen kerran vuonna 1241. Kylästä länteen sijaitseen Mahun satama. Mahussa oli vuonna 2006 36 asukasta.

Suomalaisten kalastajien tiedetään käyneen keskiajalla kauppaa Mahussa. He vaihtoivat suolaa ja kuivattua silakkaa virolaisilta sisämaan talonpojilta saatuun rukiiseen.

## Lähteet
Oscar Klefbom

**Oscar Klefbom** (s. 20. heinäkuuta 1993 Karlstad, Ruotsi) on ruotsalainen uransa päättänyt jääkiekkopuolustaja, joka pelasi viimeisimpänä NHL-joukkue Edmonton Oilersissa. Oilers varasi hänet ensimmäisellä kierroksella 19. pelaajana . Klefbom oli isokoinen kahden suunnan puolustaja, jota verrattiin varaustilaisuuden yhteydessä Doug Murrayhyn.

## Ura
### Seuraura
Klefbom on Hammarö HC:n kasvatti. Hän siirtyi juniori-ikäisenä Färjestads BK:hon. Klefbom teki debyyttinsä miesten peleissä kaudella 2009–2010, jolloin hän pelasi yhteensä viisi Ruotsin I-divisioonan ottelua IFK Munkforsissa ja Skåre BK:ssa. Pääosin hän pelasi kauden kuitenkin Färjestadin J18-junioreissa.

Kauden 2010–2011 Klefbom aloitti lainalla Skåressa, mutta lokakuussa 2010 hänet nostettiin Färjestadin Elitserien-joukkueeseen, jossa Klefbom pelasi kauden aikana yhteensä 23 runkosarjaottelua tehoin 1+1=2. Hän vahvisti kauden aikana myös Färjestadin J18-joukkuetta. Huhtikuussa 2011 Klefbom teki kaksivuotisen jatkosopimuksen Färjestadin kanssa.

Tammikuussa 2011 NHL:n kykyjenetsijäpalvelu listasi Klefbomin kahdeksanneksi Euroopassa pelaavista kenttäpelaajista NHL:n varaustilaisuuteen 2011. Huhtikuussa hän nousi rankingissa kuudenneksi. Edmonton Oilers varasi Klefbomin ensimmäisellä kierroksella 19. pelaajana. Hän oli jo varaustilaisuuden viidentenä varattu ruotsalainen. Vuonna  Klefbomin varasi myös KHL-joukkue Salavat Julajev Ufa ensimmäisellä kierroksella 20. pelaajana. Kaudella 2011–2012 hän pelasi Elitserienissä 33 runkosarja- ja 11 playoff-ottelua, mutta Klefbom pelasi osan kaudestaan vielä myös Färjestadin J20-joukkueessa. Keväällä 2012 hän teki kolmivuotisen tulokassopimuksen Edmonton Oilersin kanssa, mutta sopi samalla pelaavansa kauden 2012–2013 vielä Ruotsissa.

### Maajoukkueura

Klefbom voitti alle 20-vuotiaiden maailmanmestaruuden vuonna 2012, jolloin hänet valittiin koko turnauksen tähdistökentälliseen ja Ruotsin top-3-pelaajaksi. Klefbom voitti myös alle 18-vuotiaiden MM-hopeaa vuonna 2011. Hän toimi turnauksessa Ruotsin kapteenina ja oli tehoilla 1+3=4 joukkueen tehokkain puolustaja Rasmus Bengtssonin kanssa. Klefbom voitti myös alle 17-vuotiaiden World Hockey Challengen pronssia vuonna 2010.

## Tilastot

## Lähteet
*
*

### Viitteet
Tammio

**Tammio** (Vanhoissa kartoissa ruots. *Stamö*) on Haminaan kuuluva saari ja kylä itäisellä Suomenlahdella. Saaren pinta-ala on 300 hehtaaria.

## Historia
Tammion kohoaminen merestä alkoi noin 6&nbsp;000 vuotta sitten. Saaresta on löytynyt 2&nbsp;500-vuotias pronssikautinen röykkiöhauta ja viikinkiaikainen polttohautakalmisto. Saaren vakinainen asutus juontaa juurensa keskiajalta. Tuolloin asutus keskittyi suojaisiin sisäsatamiin. Tammio oli 1300-luvulla Viipurin linnan alaisuuteen kuuluva vartiosaari ja sen asukkaat olivat ruotsalaisia. 1500-luvun puolivälissä Tammiossa asui pari–kolme perhekuntaa, kunnes saari autioitui 1570-luvulla venäläisten tuhotessa rannikkoa. Seuraavan kerran saarelle syntyi pysyvää asutusta 1630-luvulla, jolloin sinne siirtyi suomenkielistä väestöä. Tammiolaiset asuivat 1800-luvun alkuun asti saaressa vuokralla ja he maksoivat kruunulle kalavesien käytöstä luotsaamalla tai rahtaamalla kruunun tavaroita. Isonjaon päättyessä vuonna 1882 Tammiossa oli 47 taloa. Kansakoulu valmistui vuonna 1891. Tammiossa harjoitettiin kalastusta vielä 1950-luvulle, mutta sittemmin saari on jäänyt lähinnä tammiolaisten sukujen lomanviettopaikaksi. Tammio kuului aiemmin Vehkalahden kuntaan, kunnes se vuonna 2003 siirtyi kuntaliitoksen myötä osaksi Haminaa.

## Lähteet
Band-e Amir

**Band-e Amir** () on Afganistanissa Bamiyanin maakunnassa Hazarajatissa sijaitsevat kuusi tummansinistä järveä, joita erottavat toisistaan travertiiniesiintymien muodostamat luonnolliset padot. Järvialue on Afganistanin ensimmäinen kansallispuisto. Järvet sijaitsevat Keski-Afganistanin Hindukušvuoristossa noin 3&nbsp;000 metrin korkeudessa, kuuluisien Bamiyanin buddhapatsaiden länsipuolella.

## Lähteet
Millennium Films

**Millennium Films** on yhdysvaltalainen elokuvatuotantoyhtiö. Sen perusti Avi Lerner vuonna 1996 yhdessä Danny Dimbortin, Trevor Shortin ja Danny Lernerin kanssa. Yhtiö on osa Lernerin aiemmin perustamaa Nu Image -elokuvayhtiötä.

## Tuotantoa

### 1990-luku
*Kasinoryöstö (1997)
*The Maker (1997)
*Rikoksen tie (1997)
*Sweepers (1998)
*Vain yksi tyttö (1998)
*Welcome to Die in Ozona (1998)
* (1998)
*50 miljoonan keikka (1998)
*Eron hetki (1998)
*Silmänräpäys onneen (1999)
*The Big Brass Ring (1999)
*Vallan kahvassa (1999)

### 2000-vuosikymmen
*Kuinka tappaa naapurin koira (2000)
*Beat – pahan syke (2000)
*Replicant – tappajan kopio (2001)
*The Order (2001)
*Vauvani mun ja sun (2001)
*Teräskehä (2002)
*Vaara kulkee kiskoilla (2002)
*Rikoksista pahin (2002)
*In Hell (2003)
*Out for a Kill (2003)
*Punainen mafia (2003)
*Pedon kehto (2003)
*Crazy in Love (2005)
*Today You Die (2005)
*The Cutter (2005)
*Teräskehä 2 (2006)
*Palkkasoturi (2006)
*Lonely Hearts Killers (2006)
*Musta Dahlia (2006)
*88 Minuuttia (2007)
*Until Death (2007)
*Rambo (2008)
*Direct Contact (2009)
*Command Performance (2009)
*Ninja (2009)
*Double Identity (2009)

### 2010-luku
*The Expendables (2010)
*The Mechanic (2011)
*Conan the Barbarian (2011)
*Medallion (2012)
*The Expendables 2 (2012)
*The Expendables 3 (2014)

## Lähteet

## Aiheesta muualla
*Millennium Films IMDb:ssä
Helisiteetti (hiukkasfysiikka)

**Helisiteetti** on hiukkasille määritelty kvanttiluku, joka kuvaa hiukkasen spinin komponenttia sen liikemäärän suunnassa. Matemaattisesti ilmaistuna helisiteetti määritellään \Sigma = \vec{S} \cdot \hat{p}, missä \vec{S} on hiukkasen spinvektori ja \hat{p} on liikemäärän suuntainen yksikkövektori.

Kvanttimekaniikassa spin on kvantittunut suure siten, että se voi saada kunkin akselin suunnassa arvot s\hbar, (s-1)\hbar, \ldots, -s\hbar, kun hiukkasen spinin neliö on S^{2}=\hbar^{2}s(s+1). Täten myös helisiteetti on kvantittunut ja saa arvot s\hbar, (s-1)\hbar, \ldots, -s\hbar, mikäli hiukkasen massa on nollasta poikkeava.

Jos hiukkanen on massaton, kuten fotoni, voi helisiteetti saada vain arvot \pm s\hbar. Fotonin tapauksessa tämä johtuu siitä, että kenttiä koskevat yhtälöt (Maxwellin yhtälöt) estävät pitkittäisen polarisaatiotilan olemassaolon ja jäljelle jää vain kaksi poikittaista polarisaatiotilaa. Polarisaatiotiloja on puolestaan yhtä monta kuin helisiteetin eri tiloja.
British Basketball League

**British Basketball League** (**BBL**) on Ison-Britannian korkein koripallosarja. Nykyisin sarja on suljettu, eikä sinne voi nousta alemmilta sarjatasoilta.

## Joukkueet

## Mestarit

*1988: Livingston
*1989: Glasgow Rangers
*1990: Kingston Kings
*1991: Kingston Kings
*1992: Kingston Kings
*1993: Worthing Bears
*1994: Worthing Bears
*1995: Worthing Bears
*1996: Birmingham Bullets
*1997: London Towers
*1998: Birmingham Bullets
*1999: London Towers
*2000: Manchester Giants

*2001: Leicester Riders
*2002: Cheshire Jets
*2003: Scottish Rocks
*2004: Sheffield Sharks
*2005: Newcastle Eagles
*2006: Newcastle Eagles
*2007: Guilford Heat
*2008: Newcastle Eagles
*2009: Newcastle Eagles
*2010: Everton Tigers
*2011: Mersey Tigers
*2012: Newcastle Eagles
*2013: Leicester Riders
*2014: Worcester Wolves
*2015: Newcastle Eagles

## Aiheesta muualla
*Virallinen kotisivu
David Brandes

**David Brandes**, aikaisemmalta nimeltään **David Brändle** (s. 9. joulukuuta 1968 Basel, Sveitsi) on saksalainen muusikko, lauluntekijä ja tuottaja.

Brandes on kirjoittanut ja tuottanut kappaleita monille artisteille, kuten E-Roticille, Bad Boys Bluelle, Gracia Baurille, Vanilla Ninjalle ja Shanadoolle. Hän toimi E-Rotic yhtyeen tuottajana sekä lauloi yhtyeessä myös rap-osuuksia. Vuonna 2005 paljastui, että Brandes oli ostanut satoja hänen itsensä tuottamiaan singlejä manipuloidakseen musiikkilistoja. Artistit, joiden tuottajana Brandes toimi, mitätöitiin German Top 100 -listalta kolmen kuukauden ajaksi. Tuolloin päättyi myös Brandesin ja Vanilla Ninjan pitkäaikainen yhteistyö.

## Lähteet
Jason Terry

**Jason Eugene Terry** (s. 15. syyskuuta 1977 Seattle, Washington) on yhdysvaltalainen kilpauransa päättänyt koripalloilija, joka pelasi NBA:ssa vuosina 1999–2018. Hän teki NBA-urallaan yli 2200 kolmen pisteen koria, kolmanneksi eniten koko NBA:n historiassa.

Pelintekijänä pelaavan Terryn varasi NBA:han  10. vuorolla Atlanta Hawks. Terry pelasi Hawksissa kauden 2003–2004 loppuun, jolloin hän siirtyi Dallas Mavericksiin. Kaudella 2010–2011 hän voitti Mavericksissa NBA:n mestaruuden, ja kauden 2008–2009 päätteeksi hänet valittiin sarjan kauden . Heinäkuussa 2012 hän teki vapaana pelaajana sopimuksen Boston Celticsin kanssa. Kesällä 2013 hän siirtyi Brooklyn Netsiin, ja kaudet 2014–2016 hän edusti Houston Rocketsia.

## Lähteet
* Terryn NBA-uran tilastot NBA.com  
* Terryn NBA-uran tilastot Basketball-Reference.com 

### Viitteet

## Aiheesta muualla
Blanco Encalada (1893)

**Blanco Encalada** oli Chilen laivaston vuonna 1893 vesillelaskettu risteilijä ensimmäisessä ja toisessa maailmansodassa.

## Valmistus
Sir Philip Wattsin suunnittelema alus tilattiin Armstrong Whitworthilta ja sen köli laskettiin syyskuussa 1892 ollen keisarillisen Japanin laivaston risteilijän *[[Yoshino (1892)|Yoshinon]]* toisinto. Alus laskettiin vesille 9. syyskuuta 1893 ja se valmistui huhtikuussa 1894.

## Palvelus
Alus saapui 26. tammikuuta 1895 valmistuttuaan Valparaisoon. Uransa aikana alus palveli koululaivana, Magellanes laivueen tukikohta-aluksena sekä tykistön koululaivana. Se oli modernisoitavana 1920.

Toisen maailmansodan alkaessa alus oli toivottamasti vanhentunut. Alus siirrettiin reserviin vuonna 1940 ennen lopullista käytöstä poistamistaan 19. joulukuuta 1945.

## Lähteet
*
*
*
*
*

### Viitteet
General O’Higgins (1897)

**General O'Higgins** oli Chilen laivaston vuonna 1897 vesillelaskettu panssariristeilijä, joka palveli sekä ensimmäisessä että toisessa maailmansodassa.

## Valmistus
Sir Philip Wattsin suunnittelema alus tilattiin Armstrong Whitworthilta Elswickistä, missä köli laskettiin huhtikuussa 1896. Alus laskettiin vesille 17. toukokuuta 1897 ja otettiin palvelukseen huhtikuussa 1898.

## Palvelus
Alus saapui heinäkuussa 1898 Chileen. Se oli 1903 Panamassa Yhdysvaltain ja Kolumbian välisen Panaman kriisin aikana, mikä johti lopulta kanava-alueen perustamiseen. Muuten aluksen ura oli tapahtumaköyhä. Se modernisoitiin 1928-1929 ja pääosan urastaan se palveli esikunta-aluksena. Alus poistettiin laivastoluettelosta 1954.

## Lähteet
*
*
*
*
*

### Viitteet
Chacabuco

**Chacabuco** oli Chilen laivaston vuonna 1898 vesillelaskettu risteilijä, joka palveli sekä ensimmäisessä että toisessa maailmansodassa.

## Valmistus
Alus tilattiin Armstrong Whitworthilta ja sen suunnitteli Sir Philip Watts. Aluksen köli laskettiin 14. elokuuta 1896 ja alus laskettiin vesille 4. heinäkuuta 1898. Alus liitettiin Chilen laivastoon 1902.

## Palvelus
*Chacabuco* oli vuonna 1911 Spitheadissä Yrjö V:n kruunajaisten laivastokatselmuksessa, mutta muuten aluksen palvelus oli normaalia rauhanajan palvelusta. Vuodesta 1941 alkaen aina palveluksesta poistoonsa 1959 saakka alus palveli koululaivana.

## Lähteet
*
*
*
*
*

### Viitteet
Sukupuolivaikutusten arviointi

**Sukupuolivaikutusten arviointi** (lyhenne suva) tarkoittaa sukupuolten välisen tasa-arvon edistämiseen tähtäävää toimintaa, jossa pyritään ottamaan sukupuolinäkökulma huomioon niin, että esimerkiksi lain valmistelemisessa arvioidaan, miten kyseinen laki tulee vaikuttamaan naisiin ja miehiin.

Sukupuolivaikutusten arviointi on tärkeä väline tasa-arvon edistämisessä, sillä useilla yhteiskunnan alueilla (esimerkiksi työmarkkinoilla) on sukupuoleen liittyviä tekijöitä, joiden takia neutraaleilta vaikuttavat toimenpiteet voivat vaikuttaa eri tavoilla naisiin ja miehiin, ja toimia tällä tavalla epätasa-arvoa tuottaen.

Sukupuolivaikutusten arviointi on käytäntönä peräisin Yhdysvalloista, jossa sitä on pitkään edellytetty käytettävän erilaisten projektien suunnittelemisessa ja arvioinnissa.

## Sukupuolivaikutusten arviointi Suomessa

Suomi on sitoutunut EU:n tasa-arvonormien ja YK:n Pekingin vuoden 1995 tasa-arvojulistuksen mukaisesti toimimaan tasa-arvon puolesta, sekä myös siihen, että sukupuolinäkökulma otetaan huomioon kaikilla aloilla ja että päätösten vaikutukset sukupuolille arvioidaan.
Sosiaali- ja terveysministeriön vuonna 2002 antama ohje edellyttää, että sukupuolinäkökulma ja tasa-arvo pitää sisällyttää kaikkeen Sosiaali- ja terveysministeriön piiriin kuuluvaan lainsäädännön valmisteluun, ohjelmiin, hankkeisiin ja henkilöstöpolitiikkaan.

Työmarkkinakeskusjärjestöt julkaisivat vuonna 2007 ensimmäisen kerran suosituksen koskien sukupuolivaikutusten arviointia työpaikoilla. Suositusta on päivitetty vuosina 2010 ja 2011. Siinä suositellaan, että työehtosopimusosapuolet arvioisivat tietyin väliajoin, miten solmitut sopimukset ovat vaikuttaneet naisten ja miesten välisiin palkkaeroihin.

## Lähteet
Pim Ligthart

**Pim Ligthart** (s. 16. kesäkuuta 1988 Hoorn) on alankomaalainen rata- ja maantiepyöräilijä.

## Ratapyöräily
Ligthart sai Jeff Vermeulenin kanssa hopeaa junioreiden MM-kilpailujen pariajossa (eli madisonissa) Gentissä 2006. Hän voitti samana vuonna kotimaansa miesten sarjan mestaruuden linja-ajossa (scratch) ja pisteajossa. Vuonna 2007 hän sai EM-hopeaa alle 23-vuotiaiden pisteajossa ja pariajossa. Hän voitti samana vuonna Alankomaiden-mestaruuden miesten pisteajossa ja alle 23-vuotiaiden omniumissa (eli "moniottelussa"). Vuonna 2008 hän voitti pisteajon maailmancupkilpailun Kööpenhaminassa sekä sai alle 23-vuotiaiden EM-hopeaa linja- ja pariajossa.

## Maantiepyöräily
 
Ligthart kilpaili Krolstone Continental Teamissa 2007–2008, jonka jälkeen amatöörinä Avc Aix-En-Provence -joukkueessa 2009–2010. Hän ajoi kauden 2010 loppupuolella harjoittelijana Vacansoleil-tallissa, jossa aloitti ammattilaisena vuoden 2011 alusta. Kausilla 2014–2016 hän edusti  belgialaistalli Lotto-Belisol / Lotto Soudalia. Vuosina 2017 ja 2018 hän on ajoi Team Roompot–Nederlandse Loterij -joukkueessa. Viimeisillä ammattilaiskausillaan 2019–2020 hän edusti Total Direct Énergie -joukkuetta..

Ligthart voitti 2011 Hel van het Mergelland -kilpailun ja kotimaansa maantieajon mestaruuden. Vuonna 2013 hän voitti Ster ZLM Toer -kilpailun viidennen etapin. Hän voitti 2014 Pariisi–Nizza-ajon mäkikirikilpailun. Seuraavana vuonna hän voitti Grand Prix d'Ouverture La Marseillaise -kilpailun, Vuelta a Andalucían 1a-etapin ja Tanskan ympäriajon mäkikirikilpailun. Vuonna 2018 hän sijoittui kolmanneksi Tour des Fjords -kilpailussa. Hän voitti Ronde van Drenthen 2019.

## Lähteet
Luettelo ministereistä Suomen valtioneuvoston kansliassa

Tämä on luettelo ministereistä Suomen valtioneuvoston kansliassa.

Valtioneuvoston kansliaa johtaa pääministeri, mutta usein kansliaan nimitetään myös muita ministereitä vastaamaan esimerkiksi EU-asioista tai valtion omistajaohjauksesta. 

Oheisessa luettelossa on mainittu sekä ministerit, jotka ovat toimineet päätoimisesti valtioneuvoston kansliassa, että ne ministerit, joiden yhtenä vastuualueena on ollut valtioneuvoston kanslian asioita.

Valtioneuvoston kansliassa toimivia "kansliaministereitä" ei tule sekoittaa salkuttomiin ministereihin, jotka eivät sijoitu mihinkään ministeriöön.

## Pääministerit

## Varsinaiset ministerit

## Muut ministerit
Seuraavien ministereiden vastuualueeseen on kuulunut joitain valtioneuvoston kanslian asioita:
Trolltunga

**Trolltunga** (suom. *peikonkieli*) on vuorenseinämästä ulkoneva kallionkieleke Skjeggedal-laakson yläpuolella, Oddan kunnassa, Norjassa. Kieleke on suosittu vaelluskohde ja paikallinen luonnonnähtävyys. Paikka sijaitsee Hardangerviddan kansallispuiston laidalla, ja lähellä on myös Ringedalsvatnet-järvi.

## Katso myös
* Kjerag
* Preikestolen

## Lähteet

## Aiheesta muualla
Ammunnan maailmanmestaruuskilpailut 1939

**Vuoden 1939 ammunnan maailmanmestaruuskilpailut** järjestettiin Luzernissa, Sveitsissä 30.kesäkuuta - 11. heinäkuuta. Kilpailut olivat 32. ammunnan maailmanmestaruuskisat kaikissa lajeissa, vaikkakin haulikkokilpailut käytiin Berliinissä.

Argentiina-pokaalin voitti Viron joukkue pistein 5 433, vaikka se oli pystyasennosta suurissa vaikeuksissa. Joukkueet saivat valita ampumisjärjestyksen vapaasti ja kärkijoukkueet ampuivat lajit järjestyksessä: makuu-pysty-polvi. Makuulta paras joukkue oli Norja 1 895 pisteellä, polvelta Viro ja pystystä Sveitsi. Joukkuemitalit jaettiin ilmeisesti vain kokonaiskilpailusta.

Vastaavan kilpailun sotilaskiväärillä voitti Sveitsi, puolustaen vuonna 1937 voittamaansa Mannerheimin kultapokaalia menestyksellä.

Pienoiskiväärin makuuasentokilpailussa Suomen Toivo Mänttäri paukutteli maailmanmestaruuteen maksimipistein 400.

## Mitalistit

Kyyhkysammunnan Deauvillessä voitti Ranskan Guy Lamy.

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Urheilun Pikkujättiläinen
* Lembit Koik: Urheileva Eesti, 1978  Perioodika, Tallinna
* Urheilumme Kasvot 5, sivu 23

### Viitteet
Duncan Siemens

**Duncan Siemens** (s. 7. syyskuuta 1993 Sherwood Park, Edmonton, Alberta) on kanadalainen jääkiekkoilija, pelipaikaltaan puolustaja. Hän edustaa Saskatoon Bladesin joukkuetta WHL:ssä.

NHL-seura Colorado Avalanche varasi Siemensin numerolla 11 , vaikka NHL:n kykyjenetsijäpalvelu arvioi hänet Pohjois-Amerikassa pelaavista kenttäpelaajista vasta kymmenenneksi parhaaksi.

## Tilastot

## Lähteet
Helmikirjorastas

**Helmikirjorastas** (*Geokichla guttata*) on erittäin uhanalainen rastaisiin kuuluva varpuslintu. Lajin kanta on Kansainvälisen luonnonsuojeluliiton IUCN:n arvion mukaan alle 250&ndash;1000, täysikasvuista yksilöä. Linnun levinneisyysalue on laaja mutta pirstaleinen. Rastas elää muuttolintuna Keniassa ja Tansaniassa, kun taas Malawissa ympäri vuoden. Yksi yksilö on tavattu sekä Sudanissa että Kongon demokraattisessa tasavallassa.

Helmikirjorastas on 19–23 senttimetriä pitkä ja 45–78 grammaa painava.

## Lähteet

## Aiheesta muualla
*ITIS: Zoothera guttata
HC Rychenberg Winterthur

**HC Rychenberg Winterthur** on vuonna 1983 perustettu sveitsiläinen salibandyseura, jonka miesten edustusjoukkue pelaa Sveitsin korkeimmalla sarjatasolla Swiss Mobiliar Leaguessa. 

Joukkueessa pelasi kaudella 2012-2013 neljä suomalaista: Mikael Lax, Mikko Hautaniemi, Mikko Jolma ja Jukka Kinnunen.

## Saavutukset
Sveitsin cup mestaruudet:1986, 1988, 1991, 1996 .

## Lähteet

## Aiheesta muualla
*Seuran kotisivut
Ryan Murphy (jääkiekkoilija, 1993)

**Ryan Murphy** (s. 31. maaliskuuta 1993 Aurora, Ontario) on kanadalainen jääkiekkoilija, pelipaikaltaan puolustaja. Carolina Hurricanes varasi Murphyn .

## Pelaajaura
Murphy aloitti pelaajauransa 16-vuotiaana Kitchener Rangersissa. Ensimmäisellä kaudellaan hän teki 39 pistettä 62 ottelussa. Hänen silloinen pakkiparinsa John Moore varattiin Columbus Blue Jacketsiin vuonna . Rangers eteni OHL:n pudotuspelien kolmannelle kierrokselle, ja Murphy keräsi sieltä upeasti 17 pistettä 20 ottelussa.

Toisella kaudellaan hän teki 26 maalia ja antoi peräti 53 maaliin johtanutta syöttöä, keräten 79 pistettä. Se saattoi hänet toiselle sijalle puolustajien pistepörssissä. Murphy nimettiin samalla kaudella myös All-Star-joukkueeseen.

Kesäkuussa 2011 NHL-seura Carolina Hurricanes varasi Murphyn numerolla 12. Ennen varaustilaisuutta NHL:n kykyjenetsijäpalvelu arvioi hänet Pohjois-Amerikassa pelaavista kenttäpelaajista yhdeksänneksi parhaaksi. Carolinassa pelaa myös Murphyn entinen joukkuetoveri Jeff Skinner.

## Tilastot

## Lähteet
* 

### Viitteet
Claire Redfield

**Claire Redfield** on kuvitteellinen hahmo *[[Resident Evil (pelisarja)|Resident Evil]]* -peleissä, -elokuvissa ja -kirjoissa.

## Esiintymiset
### Videopelit
#### Resident Evil
Claire esiintyy ensimmäistä kertaa vuonna 1998 julkaistussa *[[Resident Evil 2|Resident Evil 2:ssa]]*, jossa hän on toinen pelattavista hahmoista. Vuonna 1998 Claire saapuu Raccoon Cityn etsimään veljeään Chrisiä ja huomaa zombien ottaneen kaupungin valtaansa. Lyöttäytyessään yhteen Leon S. Kennedyn kanssa he aloittavat sekä eloonjääneiden että pakotien etsinnän. Pelistä on tehty myös uusioversio, vuonna 2019 julkaistu *[[Resident Evil 2 (vuoden 2019 videopeli)|Resident Evil 2]]*. 

*[[Resident Evil Code: Veronica]]ssa* Claire tunkeutuu Umbrella-korporaation päämajaan Pariisiin, mutta joutuu vangituksi Rockfort-saarelle. Virustartunnan iskiessä saarelle Claire lyöttäytyy yhteen melko lapsellisen Steve Burnsiden kanssa.

*[[Resident Evil: The Darkside Chronicles]]issa* Claire esiintyy *Resident Evil 2:een* perustuvassa Memories of a Lost City -episodissa ja *Code: Veronicaan* perustuvassa Game of Oblivion -episodissa.

Claire esiintyy myös *[[Resident Evil: The Mercenaries 3D|Resident Evil: The Mercenaries 3D:ssä]]* ja *[[Resident Evil: Operation Raccoon City|Operation Raccoon Cityssä]]*. Hahmolla on päärooli myös pelissä *[[Resident Evil: Revelations 2]]*.

#### Muut
Clairella on pieni rooli Capcomin vuonna 1999 julkaisemassa lumilautailupelissä *Trick’N Snowboarder*. Myös Leon S. Kennedy ja zombiksi mutatoitunut poliisi esiintyvät pelissä.

### Elokuvat
Ali Larterin esittämä Claire esiintyi valkokankaalla ensimmäistä kertaa kolmannessa *Resident Evil* -elokuvassa *[[Resident Evil: Tuho]]* (2007) ja kolme vuotta myöhemmin *[[Resident Evil: Afterlife]]ssa*. Larter palasi rooliin elokuvasarjan viimeisessä osassa *[[Resident Evil: The Final Chapter]]* (2016). Claire esiintyy myös animaatioelokuvassa *[[Resident Evil: Degeneration]]*.

### Kirjat
Claire esiintyy S. D. Perryn kirjoittamissa romaaneissa *Resident Evil: City of the Dead* ja *Resident Evil: Underworld*.

## Näyttelijät
### Videopelit

## Lähteet

## Aiheesta muualla
*Resident Evil Wiki
General O’Higgins

**General O’Higgins** tai **O’Higgins** on ollut neljän Chilen laivaston aluksen nimenä.
*O’Higgins (1816), 44-tykkinen fregatti
*O’Higgins (1866), korvetti
*General O’Higgins (1897), panssariristeilijä
*O’Higgins (CL-2), kevyt risteilijä.
FS Duguay-Trouin (1923)

**Duguay-Trouin** oli Ranskan laivaston 1920-luvun alussa valmistunut Duguay-Trouin-luokan kevyt risteilijä toisessa maailmansodassa.

## Valmistus

Alus tilattiin 14. huhtikuuta 1922 Brestin laivastontelakalta, missä köli laskettiin vielä samana vuonna 4. elokuuta. Alus laskettiin vesille 14. elokuuta 1923 ja otettiin palvelukseen 2. marraskuuta 1926.

## Palvelus
Valmistuttuaan alus liitettiin Brestiin sijoitettuun 2. laivueeseen. Siitä tehtiin 1929 Välimeren laivaston 3. kevytristeilijälaivueen lippulaiva. Se osallistui 1931 tehtyyn Indokiinan kierrokseen vieraillen alueella olevissa Ranskan siirtomaissa. Alus palasi 1932 Brestiin 2. laivueeseen lippulaivaksi, mistä se siirrettiin 1936 tykistön koululaivaksi. Kesäkuussa 1939 alus liitettiin 6. risteilijäviirikköön.

Ranskan julistettua 3. syyskuuta 1939 sodan Saksalle alus lähti muiden Ranskan laivaston alusten mukana Atlantille etsimään saksalaisia aluksia. Alus pysäytti 16. lokakuuta 320 kilometriä Dakarista lounaaseen saksalaisen kauppa-aluksen *Hallen* (5&nbsp;889 grt), jonka miehistö upotti aluksensa ennen valtausta.

Alus siirrettiin toukokuun alussa 1940 itäiselle Välimerelle Beirutiin, jossa sen toiminta-alueeksi määrättiin Adrianmeri ja Dodekanesian saaristo. Ranskan antauduttua alus liittyi amiraali Rene-Emile Godfroyn Force X:ään Aleksandriassa, jossa alus internoitiin brittihallituksen kanssa 22. kesäkuuta tehdyn sopimuksen mukaisesti.

Saksan vallattua marraskuussa 1942 Vichyn Ranskan alus liittyi 30. toukokuuta 1943 liittoutuneisiin ja se uudelleen aseistettiin heinäkuuhun mennessä. Aluksen oli vuoden 1944 alkupuoliskon joukkojenkuljetusaluksena. Elokuussa 1944 alus osallistui Etelä-Ranskan maihinnousun tukemiseen tykistöllään sekä sen jälkeen tulitukitehtäviin Italian rannikolla aina Genovaan.

Sodan jälkeen alus lähetettiin Indokiinaan, jossa se tuki taisteluita Việt Minhin -joukkoja vastaan. Alus poistettiin palveluksesta 19. maaliskuuta 1952.

## Lähteet

*
*

### Viitteet
Jake’s Blues Band

**Jake’s Blues Band** (JBB) on vuonna 1992 perustettu toijalalainen bluesrocktrio. Yhtye soittaa sekä omia että Jimi Hendrixin ja Stevie Ray Vaughanin kappaleita. 
 
## Kokoonpano

* Jake Yrölä (kitara ja laulu)
* Timo "Hepe" Salo (basso ja taustalaulu)
* Juha Yrölä (rummut ja taustalaulu)

## Tuotanto

Yhtye on julkaissut seitsemän albumia, joista viimeisin on nimeltään *Studiolive 2017,* ja DVD:n sekä Maria Hännisen kanssa singlen ”Frozen” (feat. Ken Hensley&Hannu Leiden) .

## Aiheesta muualla
* Jakesbluesband.com
Hayden Paddon

**Hayden Paddon** (s. 20. huhtikuuta 1987 Geraldine, Uusi-Seelanti) on uusiseelantilainen ralliautoilija. Hänen uransa toistaiseksi paras saavutus on PWRC-luokan maailmanmestaruus vuodelta 2011. 

## Ralliura

Paddon aloitti uransa 15-vuotiaana vuonna 2002, kilpaillen kotimaansa rallisarjoissa. Vuonna 2007 hän debytoi MM-sarjassa Uuden-Seelannin rallissa, jossa sijoittui vaatimattomasti 49:nneksi. Samana vuonna Paddon kilpaili PWRC-sarjassa. 

Vuosina 2008 ja 2009 Paddon ajoi kaksi kilpailua WRC-sarjassa parhaana tuloksena yhdeksäs sija Australian rallissa. Seuraavana vuonna hän kilpaili kaikkiaan kahdeksassa WRC-kilpailussa saavuttamatta pisteitä. Vuonna 2011 Paddon saavutti uransa ensimmäiset pisteet WRC-sarjassa ajamalla yhdeksänneksi Argentiinan rallissa. Lisäksi hän voitti oman luokkansa kilpailut Portugalin rallissa sekä Argentiinassa, ja lopulta voitti PWRC-sarjan mestaruuden. Seuraavaksi kaudeksi Paddon siirtyi SWRC-sarjaan.

Vuonna 2014 hän ajoi kuusi MM-rallia Hyundai Motorsportille ja vuonna 2015 hän ajoi 12 rallia Hyundaille.
Lokakuussa 2015 hän teki kolmen vuoden sopimuksen Hyundai Motorsportin kanssa MM-sarjaan.

Paddonin paras sijoitus MM-tasolla on voitto vuoden 2016 Argentiinan rallissa.

Kaudella 2017 Paddon ajoi osan kauden soraralleista Hyundain tehdastallin kolmannella Hyundai i20 Coupe WRC:llä.

Vuonna 2022 Paddon ja kartanlukija John Kennard voittivat Aasian-Tyynenmeren rallisarjan mestaruuden. Mestaruus ratkesi kauden päättäneessä Australian kilpailussa. Paddon ja Kennard ajoivat myös WRC2-sarjassa. Vuonna 2022 hän voitti Tour European Rally (TER) -sarjan mestaruuden voittamalla sarjan kolme viimeistä kilpailua kartanlukija Jared Hudsonin kanssa.

Kaudella 2023 Paddon ja Kennard osallistuivat rallin EM-sarjaan ja varmistivat mestaruuden Tšekissä ajetussa kilpailussa, kun lähin kilpakumppani Mārtiņš Sesks ei kerännyt riittävästi pisteitä. Paddon voitti kaudella myös Uuden-Seelannin sarjan mestaruuden, joka oli hänelle seitsemäs kerta.

Kaudella 2024 Paddon voitti EM-sarjan mestaruuden toistamiseen.

## Rallin MM-sarjan tulokset

## Lähteet

## Aiheesta muualla
* Profiili eWRC-sivustolla
Lego Minifigures

**Lego Minifigures** on Lego Groupin vuonna 2010 lanseeraama Lego-tuotesarja, joka sisältää erilaisia yksittäispakattuja Lego-minihahmoja. Kukin minihahmo kuuluu tiettyyn sarjaan ja kukin sarja on myynnissä vain rajoitetun ajan, yleensä noin puoli vuotta. Tuotesarja pohjautuu vahvasti keräämiseen, sillä jokainen minihahmo on uniikki ja vain tietyssä sarjassa mukana oleva. Yhdessä sarjassa on yleensä noin 12-16 hahmoa. Sarjat voidaan erottaa selkeästi myyntipakkauksien (yksittäispakkauksien ja pakkauksia sisältävän laatikon) värityksen mukaan. Vuosien varrella on ilmestynyt myös erikoissarjoja: mm. kolme Disney-sarjaa, kaksi Simpsonit-sarjaa, Lego Movie-sarja, kaksi Marvel-sarjaa ja DFB-sarja. Yhteensä erilaisia sarjoja on 46, ja niissä on julkaistu yhteensä 715 hahmoa.

## Lähteet

## Aiheesta muualla
* Lego.com Minifigures
Sippola (kirkonkylä)

**Sippola** on kylä ja taajama Kouvolassa Anjalankosken suuralueella. Se on entisen Sippolan kunnan kirkonkylä. Sippolan kirkonkylä kuului Anjalankoskeen vuosina 1975–2008. Taajaman väkiluku on 203, pinta-ala 1,61 km² ja väestöntiheys 126,1 as/km². Sippolan postinumeroalueen (46710 Sippola) väkiluku oli 668 vuonna 2024.

Sippolan kirkonkylässä sijaitsee vuonna 1879 valmistunut Sippolan kirkko, joka on C. J. von Heidekenin suunnittelema tiilikirkko, sekä Sippolan hovi, joka on Suomen suurin puukartano, jonka uusrenessanssityylinen päärakennus on vuodelta 1836. Sippolan kirkonkylän ympäristössä järjestettiin Jukolan viestin viestisuunnistuskilpailu Sippu-Jukola vuonna 2005.

Sippolan hovissa on toiminut vuodesta 1909 Sippolan koulukoti. Sen yhteydessä oleva Hovin koulu antaa opetusta koulukotiin sijoitetuille.

Sippolassa sijaitsee muun muassa Sale-myymälä ja Inkeroisten yhtenäiskouluun kuuluva Sippolan pienten lasten talo, jossa on luokat 1-2 ja päiväkoti. Entinen Sippolan koulu, jossa oli koko peruskoulun ala-asteen luokat 1-6, lakkautettiin vuonna 2025.

## Lähteet

## Aiheesta muualla
* Sippola,  Visit Kouvola
Lego Atlantis

**Lego Atlantis** on vuoden 2010 tammikuussa julkaistu Lego-tuotesarja, jonka sankareina on merenpohjan aarteisiin erikoistunut sukellusryhmä, joka etsii Atlantiksen legendaarista uponnutta kaupunkia. Sitä kuitenkin vartioivat erilaiset merihirviöt.

Lego Groupin mukaan tuotesarja sai erinomaisen vastaanoton ja myynti ylitti odotukset.

## Lähteet

## Aiheesta muualla
* Lego Atlantis Brickset.com-sivustolla
Lego Prince of Persia

**Lego Prince of Persia** on Lego Groupin keväällä 2010 lanseeraama Lego-tuotesarja, joka perustuu Disneyn samana vuonna ilmestyneeseen seikkailuelokuvaan *[[Prince of Persia (elokuva)|Prince of Persia: The Sands of Time]]*. Tuotesarja on osa Legon ja Disneyn välistä laajempaa monivuotista yhteistyösopimusta, joka solmittiin vuonna 2009.

Lego Groupin mukaan Lego Prince of Persia sai kuluttajien keskuudessa erittäin hyvän vastaanoton. Sarjaan kuuluu viisi vähittäismyynnissä ollutta tavallista pakettia sekä yksi promootiopaketti, joka oli Lego BrickMaster Magazine -lehden tilaajalahja Yhdysvalloissa.

## Lähteet

## Aiheesta muualla
* Lego Prince of Persia Brickset.com-sivustolla
Lego Space Police

**Space police III** on vuoden 2009 elokuussa Suomessa julkaistu LEGO-teema, joka kertoo avaruuspoliisijärjestön kamppailuista rikollisia vastaan. Teeman virallinen nimi on pelkkä Space Police, mutta koska se on kolmas Space Police-nimeä kantava teema (ensimmäinen oli Space Police (1989-1990) ja toinen Space Police II (1992-1995)) harrastajat nimeävät sitä kolmanneksi.

Space Police III toi mukanaan hyvin monia uusia minifiguuri-elementtejä, jotka mahdollistivat erilaisten avaruusolento-figuurien rakentamisen. 

## Aiheesta muualla
* Lego tuotesivut
FBC Liberec

**FBC Liberec** on tšekkiläinen salibandyseura. Se perustettiin vuonna 1994. Liberec sijoittui kaudella 2010-2011 Fortuna Extraligassa kahdeksanneksi.
Lego Creator

**Lego Creator** on Lego Groupin valmistamien Lego-lelujen tuotesarja. Jokaiseen Creator-sarjan tuotteeseen kuuluu kokoamisohjeet useampaan erilaiseen rakennelmaan, jotka ovat rakennettavissa sen sisältämistä rakennuspalikoista, joskaan eivät samanaikaisesti. Creator-sarjan aiheena on ollut muun muassa ajoneuvoja ja taloja.

## Aiheesta muualla
Lego Toy Story

**Lego Toy Story** on Lego-tuotesarja, joka pohjautuu Disney Pixarin Toy Story -elokuviin. Ensimmäiset neljä pakettia julkaistiin vuoden 2009 joulukuussa ja seuraavat kaksi julkaistiin vuoden 2010 tammikuussa. Toy Story -teemalla on tehty myös Duplo-legoja.
Lego World Racers

**Lego World Racers** on kilpa-autoteemainen Lego-tuotesarja. Teemassa kaksi eri ajotiimiä, X-treme Daredevils ja Backyard Blasters, kilpailevat keskenään. Tallit kilpailevat keskenään LEGO Sports TV:n järjestämässä tositv-ohjelmassa palkinnosta. Kilpa-autot ovat aseistettuja isoilla pyssyillä, dynamiiteilla ja muilla välineillä.
Lego Pharaoh’s Quest

**Lego Pharaoh’s Quest** on Legon vuonna 2011 julkaistu tuotesarja, joka keskittyy arkeologi Jake Rainesin ja hänen kumppaniensa seikkailuun Egyptissä. Heidän tehtävänään on löytää kuusi muinaista aarretta ennen kuin paha faarao Amset-Ra kätyreineen saa ne haltuunsa.

## Aiheesta muualla
* Pharaoh's Quest -tuotesarja Legon verkkosivuilla
Lego Architecture

**[[Lego]] Architecture** -teema julkaistiin ensin vuonna 1962 ja lopetettiin vuonna 1963. Teemasta tehtiin kuitenkin uusintajulkaisu vuonna 2008, ja se on yhä myynnissä. Teeman pakkaukset käsittelevät erilaisia kuuluisia arkkitehtonisia rakennuksia ja rakennelmia. Lisäksi nykyään myynnissä on myös pakkauksia, joissa on jonkin kuuluisan kaupungin tärkeimmät rakennukset ja rakennelmat mikrokoossa.

## Aiheesta muualla

* LEGO Architecture -tuotesivut
Lego Ben 10 Alien Force

**Ben 10: Alien Force** LEGO-teema julkaistiin ja lopetettiin vuonna 2010. Teema pohjautui Cartoon Networkin saman nimiseen piirrettyyn. Tarinassa seurattiin 15-vuotiaan Beniä, joka koulutti teini-ikäisiä sankareita taistelemaan vaarallisia vihollisia vastaan, ja löytämään Benin isoisän.

## Aiheesta muualla
* LEGO tuotesivut
Lego Scala

**Lego Scala** oli vuosina 1979–1980 ja 1997–2001 valmistettu tytöille suunnattu Lego-tuotesarja, joka yhdisti Legon perinteiset rakennuspalikat nukkekotimaailmaan. Scalan nuket olivat selvästi suurempia kuin tavalliset Lego-minihahmot.

## Aiheesta muualla
* Lego Scala Brickset.com-sivustolla
Lego Batman

**Lego Batman** on supersankari Batmaniin pohjautuva Lego-tuotesarja. Ensimmäiset tuotteet julkaistiin vuonna 2006. Sarja lopetettiin vuonna 2009, mutta sitä jatkettiin uudelleen vuonna 2012. Hahmojen lisäksi sarjassa on myös sarjakuvista ja elokuvista tuttuja aluksia ja tapahtumapaikkoja

Legolla on myös useille pelialustoille julkaistu Batman-aiheinen videopeli *[[Lego Batman: The Video Game]]*. Pelillä on myös kaksi jatko-osaa *[[Lego Batman 2: DC Super Heroes]]* ja Lego Batman 3: Beyond Gotham.
Lego Spiderman

**Spiderman** on vuonna 2002 julkaistu lisenssiteema, joka perustuu Spider-Man eli Hämähäkkimies -elokuviin. Ensimmäiset setit julkaistiin Studios-teeman alateemassa mutta vuoden 2003 ja 2004 setit julkaistiin omassa teemassaan. Seteissä Hämähäkkimies seikkailee kotikaupungissaan New Yorkissa pelastaen kansalaisia ja taistellen vastustajiaan vasten. 

## Aiheesta muualla
* LEGO tuotesivut
Allan Granfelt

**Allan Richard Achates Granfelt** (13. kesäkuuta 1872 Ahlajärvi, Kalvola – 6. tammikuuta 1947 Kulosaari, Helsinki) oli suomalainen liikemies joka oli mukana perustamassa Kulosaaren huvilakaupunkia ja toimi Kulosaari-yhtiön ensimmäisenä isännöitsijänä. Hänen lempiniemnsä oli *Brändö Kejsare – Kulosaaren keisari*.

Granfeltin vanhemmat olivat tilanomistaja ”Gösta” Oskar Gustaf Fredrik Granfelt (1822–1896) ja Hanna Hellgren. Hevosjalostusta harrastanut Gösta Granfelt omisti Ahlajärven kartanon 1870–1878 ja myöhemmin hän asui Urjalan Honkolassa.

Allan Granfelt valmistui 1890 Raahen Porvari- ja Kauppakoulusta. Hän oli mukana Helsingin kauppahallin omistaneessa yhtiössä ja toukokuussa 1907 hän osti 300&nbsp;000 kultamarkalla (noin 1&nbsp;000&nbsp;000 euroa) Kulosaaren kartanon sen omistajan vapaaherra Johan Cronstedtin kuoltua. Kulosaareen suunniteltiin englantilaisen puutarhakaupunki-ideologian mukainen huvilakaupunki ja tätä varten perustettiin Ab Brändö Villastad -niminen yhtiö jonka ensimmäisenä isännöitsijänä Granfelt oli 1907–1914. Yhtiön perustajien joukossa olivat arkkitehdit Oscar Bomanson, Bertel Jung, Karl Lindahl, Armas Lindgren ja Lars Sonck, insinöörit Julius Stjernvall ja Rupert von Nadelstadh sekä kauppias Axel Ståhle.

Lars Sonck laati Kulosaaren ensimmäisen rakennussuunnitelman ja jo vuonna 1912 saaren rannoille oli rakennettu noin 50 huvilaa. Kulosaari-yhtiö rakensi myös 1910–1911 raitiotielinjan joka kulki Pääskylänrinteestä Sörnäisten sataman kautta Kulosaareen. Kulosaareen ei ollut aluksi siltaa mantereen puolelta joten liikenne hoidettiin lautan välityksellä. Silta Kulosaareen saatiin 1919. Kulosaaren huvilakaupunki säilyi itsenäisenä kuntana vuoteen 1946 saakka jolloin se liitettiin Helsinkiin.

Allan Granfelt oli naimisissa vuodesta 1908 Ebba Lovisa Karolina Procopén kanssa. Heillä oli kaksi lasta.

Allan Granfelt on haudattu Kulosaaren hautausmaalle Leposaareen.

## Lähteet
* Geni.com : Allan Granfeltin henkilötiedot
* 
* . Viitattu 29.6.2011.
Arvid Hjalmar Brotherus

**Arvid Hjalmar Brotherus** (19. maaliskuuta 1855 Helsinki – 10. kesäkuuta 1888 Pavlovsk, Venäjä) oli suomalainen opettaja, luonnontutkija ja kasvitieteellisen puutarhan amanuenssi.

## Henkilöhistoria
Brotheruksen vanhemmat olivat kollegianeuvos Alexander Nikolai Brotherus ja Helena Amalia Taulerus. Sammaltutkijana tunnettu Viktor Ferdinand Brotherus oli hänen vanhempi veljensä. Toinen veli Alexander Valerian Brotherus oli kenraaliluutnantti. Allan Brotherus kävi Helsingin normaalilyseota, päästen ylioppilaaksi 1873. Brotherus valmistui filosofian kandidaatiksi 1880 ja maisteriksi 1882. Brotherus toimi opettajana ja vuodesta 1887 hän oli keisarin kasvitieteellisen puutarhan amanuenssina Pietarissa. Hän kuoli kesäkuussa 1888 Pavlovskissa lähellä Pietaria.

## Teoksia
* *Från Kaukasus till Libanon: Rese minnen*. 1883 (Teos pdf-tiedostona Doria Kansalliskirjasto)
* *Phytometer Brotherus: en apparat för bestämmande af plantans tillväxt under sjelfva växandet*. Helsingfors 1888

## Lähteet
* 
*
Lego Cars

**Cars** LEGO-teema käsittelee Disney Pixarin Autot ja Autot 2 -elokuvia. Samalla teemalla on toteutettu myös muutama Duplo-paketti.

## Tuotteet
Tavalliset Legot:

Sarja 1
* 8200: Salama McQueen
* 8201: Martti
* 8206: Tokion varikko
* 8486: Make kuljetusrekka
* 8487: Flooran V8-Cafe
* 8639: Big Benin pako
* 8679: Tokion kansainvälinen kilparata
Sarja 2
* 9478: Francesco Bernoulli
* 9479: Ivan-Martti
* 9480: Finn McMissile
* 9481: Jeff Corvette
* 9483: Vakooja Martin pako
* 9484: Punan vesipelastus
* 9485: Upea kilpa-autosarja
* 9486: Pako öljynporauslautalta
Lego Duplo Cars
* 5813: Salama McQueen
* 5816: Make tien päällä
* 5817: Agentti Martti
* 5819: Tokion kilpa-ajot
* 5829: Varikko
* 6132: Puna
* 6133: Kilpailupäivä
* 6134: Siddeley pelastaa päivän

## Aiheesta muualla
* LEGO cars kotisivut
Lego RoboRiders

**Lego RoboRiders** oli erittäin lyhytikäinen Lego Technicin alasarja. Tuotteita valmistettiin vuosina 1999–2001. Sarjaan kuului seitsemän varsinaista pakettia ja neljä promootiossa käytettyä pakettia. RoboRidersin seuraajana toimi suuremman suosion saanut Bionicle-sarja.
Knights’ Kingdom

**Knights’ Kingdom** oli Lego Castle -teeman lyhytikäinen alateema, jonka kaikki paketit julkaistiin vuonna 2000. Teeman pääosassa olivat ritarit joita johti kuningas Leo.

## Aiheesta muualla
* LEGO tuotesivut 
* Brickipedia Knights Kingdom https://brickipedia.fandom.com/wiki/Knights%27_Kingdom
Courbet-luokka

**Courbet-luokka** oli Ranskan laivaston neljän ennen ensimmäistä maailmansotaa valmistetun taistelulaivaa muodostama alusluokka.

## Alukset

## Lähteet

*
*
*

### Viitteet
Gustaf Vilhelm Malmström

**Gustaf Vilhelm Malmström** (31. tammikuuta 1818 Turku – 5. helmikuuta 1874 Turku) oli suomalainen pappi ja opettaja.

Malmströmin vanhemmat olivat turkulainen porvari Gustaf Malmström ja Maria Lindgren. Hänen nuorempi veljensä oli kirkkoherra ja runoilija Karl Robert Malmström. Hän kävi Turun triviaalikoulua ja Turun lukiota ja pääsi ylioppilaaksi 1840. Malmström vihittiin papiksi 1842.

Malmström toimi kirkkoherran apulaisena Vanajassa 1842–1846 ja virkavuoden saarnaajana Lempäälässä 1844. Hän oli Hämeenlinnan yläalkeiskoulun vt. venäjänopettaja 1844–1845, Turun tyttökoulun vt. opettaja 1846. Turun yläalkeiskoulun vt. apulaiskollega 1847 ja vakinainen apulaiskollega 1848–1873. Malmström toimi myös Suomen pipliaseuran arkistonhoitajana 1847–1870.

## Lähteet
* 
* Kotivuori, Yrjö, Ylioppilasmatrikkeli 1640–1852: Gustaf Vilhelm Malmström. Verkkojulkaisu 2005. Luettu 27.6.2011.
* Suomen sukututkimusseuran Hiski-tietokanta : Vanajan pappisluettelo
* Suomen sukututkimusseuran Hiski-tietokanta : Lempäälän pappisluettelo